Clay Shaw

Clay LaVergne Shaw (17. märts 1913 Kentwood, Louisiana – 15. august 1974 New Orleans, Louisiana) oli Ameerika Ühendriikide ettevõtja.

Clay Shaw on ainus inimene, kes on antud kohtu alla süüdistatuna osalemises president John F. Kennedy mõrvamise vandenõus.William DeLong:The Story Of Claw Shaw, The Only Person Ever Put On Trial For JFK’s Assassination All That's Interesting, 6. august 2022. Vaadatud 28. jaanuaril 2024

Clay Shaw asus New Orleansis keskkooli lõpetamise järel tööle Western Unionis. 1935. aastal viidi ta üle New Yorki. 1942. aastal astus ta Ameerika Ühendriikide relvajõudude teenistusse. Sõja lõpuks jõudis ta majori auastmeni. Shaw läks armeest erru 1946. aastal. 1947. aastal asus ta tööle International Trade Marti tegevdirektorina. Shaw lahkus International Trade Martist 1965. aastal. Lisaks osales ta New Orleansi ajaloolise prantsuse kvartali restaureerimises ja taastamises.Who Was Clay Shaw? JFK Online. Vaadatud 28. jaanuaril 2024

1966. aastal asus New Orleansi ringkonnaprokurör Jim Garrison uurima president John F. Kennedy mõrva vandenõud. Garrison oletas, et Clay Shaw oli Lee Harvey Oswaldi väidetav kontaktisik ja kaasosaline Clay Bertrand. Shaw arreteeriti 1. märtsil 1967. aastal süüdistatuna vandenõus osalemises. Kohtuprotsess Clay Shaw üle algas 1969. aasta alguses. 1. märtsil 1969 langetas vandekohus otsuse, et Clat Shaw ei ole süüdi. 1972. aastal langetas föderaalkohus Shaw kasuks otsuse, millega keelati Garrisoni bürool tema edasine kohtu alla andmine Kennedy mõrvaga seotud asjades. Clay Shaw esitas 5 miljoni dollari suuruse tsiviilhagi Garrisoni ja mitme teise isiku vastu, kes olid talle süüdistuse esitamisele kaasa aidanud. Enne juhtumi lõppu suri Shaw 15. augustil 1974 metastaatilisse kopsuvähki.Clay Shaw 64 Parishes. Vaadatud 28. jaanuaril 2024

Clay Shaw on üks tegelasi Oliver Stone'i 1991. aastal valminud filmis "JFK". Teda mängis näitleja Tommy Lee Jones.JFK Academy Museum. Vaadatud 28. jaanuaril 2024

 Viited 

Kategooria:Ameerika Ühendriikide ettevõtjad
Kategooria:Sündinud 1913
Kategooria:Surnud 1974